NCH บวกแรง 6% รับแผนธุรกิจเด่น! ขน 12 โครงการ ลุยปั้มยอดขายโค้งท้ายปีนี้ แถมหุ้นต่ำบุ๊ก
NCH บวกแรง 6% รับแผนธุรกิจเด่น! ขน 12 โครงการ ลุยปั้มยอดขายโค้งท้ายปีนี้ แถมหุ้นต่ำบุ๊ก โดย ณ เวลา 10:52 น. อยู่ที่ 1.83 บาท บวก 0.11 บาท
NCH บวกแรง 6% รับแผนธุรกิจเด่น! ขน 12 โครงการ ลุยปั้มยอดขายโค้งท้ายปีนี้ แถมหุ้นต่ำบุ๊ก โดย ณ เวลา 10:52 น. อยู่ที่ 1.83 บาท บวก 0.11 บาท
4 พ.ย. 2564

ผู้สื่อข่าวรายงานว่า วันนี้(4 พ.ย.) ราคาหุ้น บริษัท เอ็น. ซี. เฮ้าส์ซิ่ง จำกัด (มหาชน) หรือ NCH ล่าสุด ณ เวลา 10:52 น. อยู่ที่ 1.83 บาท บวก 0.11 บาท หรือ 6.40% สูงสุดที่ 1.87 บาท ต่ำสุดที่ 1.79 บาท ด้วยมูลค่าซื้อขาย 164.41 ล้านบาท ขณะที่ราคาหุ้นต่ำกว่ามูลค่าหุ้นทางบัญชีอยู่ที่2.22 บาท

โดยก่อนหน้านี้(19 ต.ค. 64) นายวราพงศ์ นิลศิริ รองกรรมการผู้จัดการ NCH เปิดเผยว่า บริษัทตั้งเป้าผลักดันรายได้และยอดขายไตรมาส 4/64 ที่ 850 ล้านบาท โดยมีแคมเปญออกมากระตุ้นการซื้อและเร่งการตัดสินใจซื้อร่วมกับธนาคารออมสิน ในแคมเปญสินเชื่อบ้าน “กู้ปีนี้ เริ่มผ่อนปีหน้า” นาน 6 เดือน รับดอกเบี้ย 0% เพื่อเพิ่มโอกาส และทางเลือกที่ดีที่สุดในการตัดสินใจซื้อบ้านช่วงไตรมาส 4/64
โครงการบ้านทั้ง 12 โครงการที่เข้าร่วมแคมเปญดังกล่าว มีทั้งทาวน์โฮม ทาวน์โฮมอิสระ บ้านแฝด และบ้านเดี่ยว มีทำเลที่ตั้ง อยู่โซนเหนือ โซนตะวันออก และโซนตะวันตก
พร้อมชูโครงการใหม่ล่าสุด NC On Green Palm Park 2 ทำเลใกล้แนวรถไฟฟ้าสายสีเขียว ด้วยบ้านทาวน์โฮม ขนาด 19-30 ตร.วา พื้นที่ใช้สอย 120 ตร.ม 3 ห้องนอน 3 ห้องน้ำ 2 ที่จอดรถ ราคาเริ่มต้น 2.29 ล้านบาท, บ้านทาวน์โฮมทรงอิสระ ขนาด 27 -35 ตร.วา พื้นที่ใช้สอย 125 ตร.ม ขนาด 3 ห้องนอน 3 ห้องน้ำ 2 ที่จอดรถ ราคาเริ่มต้น 3.17 ล้านบาท และบ้านแฝด สไตล์บ้านเดี่ยว ขนาดพื้นที่ 38-42 ตร.วา พื้นที่ใช้สอย 140 ตร.ม ขนาด 3 ห้องนอน 3 ห้องน้ำ 2 ที่จอดรถ ราคาเริ่มต้น 3.93 ล้านบาท
และอีกหนึ่งโครงการที่น่าจับจองมีความเป็นเอกลักษณ์พิเศษเฉพาะ ด้วยบ้านเดี่ยวสไตล์ Modern Classic ริมสนามกอล์ฟ ชื่อ โครงการ Nc On Green Charm Classic ราคาเริ่มต้น 5.9 ล้านบาท บนพื้นที่ขนาด ตั้งแต่ 55-100 ตร.วา พื้นที่ใช้สอย 155-400 ตร.ม ด้วย Product Concept : NCXT (Nc Cross Innovation &amp; Home Technology) ซึ่งเป็น Feature นวัตกรรมเพื่อการอยู่อาศัย Smart Living สำหรับครอบครัวยุคใหม่
นอกจากนั้น ยังมีบ้านฟ้าปิยรมย์ นีโอลา ทาวน์โฮม ราคา 2.29 ล้านบาท บ้านแฝด ราคา 3.69 ล้านบาท บ้านฟ้าปิยรมย์นอร์เดิร์น บ้านเดี่ยวนอร์ดิกสไตล์ ราคาเริ่ม 6 ล้านบาท ตามด้วยโครงการใหม่ บ้านฟ้ากรีนพาร์ค ธาม ลำลูกกาคลอง 7 ให้คุณภาพชีวิตดีๆ พร้อมพื้นที่ใช้สอย ฟังก์ชั่นลงตัวในราคาที่เอื้อมถึง ทาวน์โฮม ราคาเพียง 1.59 ล้านบาท บ้านแฝด สไตล์บ้านเดี่ยว ราคาเพียง 3.19 ล้านบาท
พบความพิเศษเฉพาะโซนตะวันตก บ้านเดี่ยว สไตล์ Thai Art Deco บ้านฟ้ากรีนเนอรี่ ทิวา ปิ่นเกล้า สาย 5 ราคาเริ่มต้น 4.5 ล้านบาท สัมผัสความมีสไตล์ บ้านฟ้าทาวน์นี่ ปิ่นเกล้า-สาย 5 พรีเมี่ยมทาวน์โฮม ทุกฟังก์ชั่นตอบรับครอบครัวคนรุ่นใหม่ บนทำเลคุณภาพพุทธมณฑลสาย 5 ราคาสุดพิเศษเพียง 2.7 ล้านบาท โครงการบ้านฟ้ากรีนเนอรี่ ปากเกร็ด ราชพฤกษ์ บ้านบนที่ดินขนาดใหญ่ ครบ คุ้ม ทำเลทอง ราชพฤกษ์ 4 ห้องนอน 4 น้ำ 4 ที่จอดรถ รับโปรแรง บ้านเดี่ยว 5.9 ล้านบาท
บ้านแฝด สไตล์บ้านเดี่ยว ดีไซน์ลอฟท์ โซนตะวันออก เมืองพัทยา โครงการบ้านฟ้ากรีนเนอรี่ ลอฟท์ ใกล้แหล่งอำนวยความสะดวก บนนถนนชัยพรวิถี-พัทยาเหนือ พร้อมรับข้อเสนอสุดพิเศษ เริ่ม 3.89 ล้าน ฟังก์ชั่นลงตัว 4 ห้องนอน 3 ห้องน้ำ 2 ที่จอดรถ ใกล้โรงเรียนมารีย์วิทย์,โรงพยาบาลกรุงเทพ และเทอมินอล 21 คอนโด เนทูเรซ่า 2 ห้องนอน ราคา 2.79 ล้านบาท และ คอนโด ดิอามองต์ เชียงใหม่ 2.2 ล้านบาท